જિલ્લા મેજિસ્ટ્રેટના જાહેરનામા છતાં નવસારી પંથકમાં પીઓપીની મૂર્તિઓનો દબદબો ચાલુ વરસે પણ યથાવત રહ્યો છે. નવસારી-ગ્રીડ રોડ સહિત અનેક જગ્યાએ પીઓપીની મૂર્તિઓનું વેચાણ થઈ રહ્યું છે. બીજી બાબત છે કે મેજિસ્ટ્રેટના જાહેરનામામાં એમ પણ જણાવાયું છે કે જાહેરનામાનો ભંગ કરી મૂર્તિકાર કે વિક્રેતા આવી પીઓપી યા અન્ય કેમિકલયુક્ત રંગોના ઉપયોગવાળી મૂર્તિઓ ધ્યાનમાં આવશે તો તે જપ્ત કરવામાં આવશે. જાહેરનામામાં જણાવાયા છતાં પીઓપી દ્વારા પર્યાવરણની દૃષ્ટિએ હાનિકારક મૂર્તિઓનું વેચાણ થઈ રહ્યું હોવા છતાં પગલાં લેવાયાનું જાણમાં નથી. અહીં ઉલ્લેખનીય છે કે બાબતનું જાહેરનામુ જિલ્લા મેજિસ્ટ્રેટ નવસારીએ 10મી ઓગસ્ટે બહાર પાડ્યું હતું.